== Anden verdenskrig ==
[[Fil:Statsakten. Stortinget. 1942-02-01. (8618019887).jpg|thumb|left|Hagelin (til højre) overrækker ministrenes afsked til [[Josef Terboven]], tysk ''Reichskommissar'' i det besatte Norge, under "statsakten" [[1. februar]] [[1942]]. [[Vidkun Quisling|Quisling]] til venstre.{{Byline|[[Riksarkivet (Norge)|Riksarkivet]]}}]]
Skønt han selv var kvartjøde, meldte Hagelin sig i [[1936]] ind i Nasjonal Samling. Han fik kontakt med storadmiral [[Erich Raeder]] og [[Alfred Rosenberg]], og lykkedes til sidst med at få aftalt to længere samtaler i december [[1939]] mellem Hitler og [[Vidkun Quisling]], hvor Quisling fortalte den tyske fører, at der fandtes et forbund mellem [[Oslo]] og [[London]], og at det dertil "''var åbenbart, at England ikke havde til hensigt at respektere norsk neutralitet''". Det var der ingen større realitet i, men Quisling skabte med dette en usikkerhed i [[Berlin]], som fik tysk militær til at rette blikket mod nord. Tyskland kunne ikke risikere, at Norge faldt i britiske hænder, og [[1. januar]] [[1940]] anmodede Hitler generalmajor [[Alfred Jodl]] om at udarbejde en rapport om hvordan Norge kunne besættes, "''hvis det ellers blev nødvendigt''". Rapporten fik kodenavnet ''Studie Nord'' og dannede udgangspunkt for planlægningen af [[Operation Weserübung]].<ref>[https://www.forlagshusetcommentum.no/no/news/quislings-skjebnesvangre-mote-med-hitler-desember-1939 Quislings skjebnesvangre møte med Hitler desember 1939 - Forlagshuset Commentum<!-- Botgenereret titel -->]</ref>
Jura Historie Død Kriminalitet